
Par nekustamā īpašuma Zeiferta ielā 2, Olainē, Olaines novadā, pārņemšanu valsts īpašumā Izglītības un zinātnes ministrijas valdījumā
· 1. Ņemot vērā, ka Rīgas Tehniskās universitātes īpašumā nodotais nekustamais īpašums (nekustamā īpašuma kadastra Nr. 8009 002 0801) – zemes vienība (zemes vienības kadastra apzīmējums 8009 002 0801) 2,2624 ha platībā un četras būves (būvju kadastra apzīmējumi 8009 002 0801 001, 8009 002 0801 002, 8009 002 0801 003 un 8009 002 0801 004) – Zeiferta ielā 2, Olainē, Olaines novadā, vairs netiek izmantots Ministru kabineta 2018. gada 27. novembra rīkojuma Nr. 635 "Par Olaines Mehānikas un tehnoloģijas koledžas reorganizāciju" 6. punktā minētās funkcijas īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt nekustamo īpašumu bez atlīdzības valsts īpašumā un nodot Izglītības un zinātnes ministrijas valdījumā.
· 2. Izglītības un zinātnes ministrijai pārņemt no Rīgas Tehniskās universitātes šā rīkojuma 1. punktā minēto nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Izglītības un zinātnes ministrijas personā.

